ΓΡΑΠΤΗ ΕΡΩΤΗΣΗ E-3597/01

υποβολή: Ilka Schrder (GUE/NGL) προς το Συμβούλιο

(9 Ιανουαρίου 2002)

Θέμα: Οι λεγόμενες επιστολές προς ταραξίες της αστυνομίας σε πρόσωπα για τα οποίαπάρχουνπόνοιες ότι επιθυμούν να λάβουν μέρος σε διαμαρτυρίες κατά της Διάσκεψης Κορυφής στο Λάακεν

Σύμφωνα με δημοσιεύματα του Τύπου (μεταξύ άλλων της Berliner Zeitung της 10ης Δεκεμβρίου 2001) σε ορισμένα ομόσπονδα κρατίδια της Γερμανίας εν όψει της Διάσκεψης Κορυφής του Λάακεν κατά το πρώτο δεκαπενθήμερο του Δεκεμβρίου προειδοποιήθηκαν ή και εμποδίσθηκαν πρόσωπα για τα οποίαπήρχανπόνοιες ότι θα συμμετείχαν σε διαμαρτυρίες κατά της Συνόδου, προκειμένου να μην ταξιδέψουν στο εξωτερικό. Έτσι, απαγορεύθηκε σε κάποιους η έξοδος από τη χώρα και τους επιβλήθηκε ηποχρέωση εμφάνισής τους ενώπιον των οικείων αρχών, ενώ στο Βερολίνο αφαιρέθηκαν διαβατήρια και ταυτότητες.

Στο Γκαίτινγκεν η αστυνομία κοινοποίησε σε πρόσωπα για τα οποίαπήρχανπόνοιες ότι είναι ακτιβιστές κατά της ΕΕ ένα έγγραφο που έφερε τον τίτλο επιστολή προς ταραξίες (Gefhrderanschreiben). Οι παραλήπτες αυτού του εγγράφου καλούνται να μη λάβουν μέρος σε ενέργειες που έχουν το χαρακτήρα διαδήλωσης από τις 13 έως τις 15 Δεκεμβρίου, με το αιτιολογικό ότι μόνο με αυτό τον τρόπο μπορούν να αποφύγουν οι παραλήπτες τον κίνδυνο ναποστούν προληπτικά μέτρα της αστυνομίας (μέχρι και επαναπροώθησή τους από τα βελγογερμανικά σύνορα) ή ποινικές διώξεις λόγω διαπράξεως αξιόποινων πράξεων κατά τη διάρκεια του συλλαλητηρίου. Η αστυνομική διεύθυνση του Γκαίτινγκεν επικαλέσθηκε ένα αρχείο δραστών βιαιοπραγιών το οποίο συγκροτήθηκε το Νοέμβριο του 2000.

Έχονταςπόψη προηγούμενες απαντήσεις σε κοινοβουλευτικές ερωτήσεις επισημαίνω ότι οι διαμαρτυρίες πραγματοποιούνται με αφορμή μια Διάσκεψη Κορυφής της ΕΕ. Εφόσον ευρωπαϊκή αστυνομία δενφίσταται, τα αστυνομικά μέτρα εφαρμόζονται από εθνικά ή περιφερειακά θεσμικά όργανα.

Αν το Συμβούλιο δε θεωρεί εαυτό αρμόδιο για τις ακόλουθες ερωτήσεις, ας το αιτιολογήσει για κάθε περίπτωση χωριστά:

- Διαθέτει το Συμβούλιο στοιχεία επί τη νομική βάσει των οποίων συγκρότησαν οι γερμανικές αρχές αυτό το αρχείο, στο οποίο καταγράφονται προφανώς και πρόσωπα που πρέπει να θεωρηθούν αθώα·

- Πώς κρίνει το Συμβούλιο αυτό τον περιορισμό ενός θεμελιώδους δικαιώματος, ο οποίος μεταξύ άλλων αντιτίθεται στο άρθρο 11 της Ευρωπαϊκής Σύμβασης Ανθρωπίνων Δικαιωμάτων και στα άρθρα 11 και 12 του Χάρτη των Θεμελιωδών Δικαιωμάτων της Ευρωπαϊκής Ένωσης·

- Με αυτή την πρακτική περιορίζονται θεμελιώδη δικαιώματα κάποιων ανθρώπων, καθώς εμποδίζονται να ασκήσουν τα δικαιώματα τους ως πολίτες της Ευρώπης. Τι προτίθεται να πράξει το Συμβούλιο για να θέσει τέλος σε αυτή την πρακτική.

Απάντηση

(18 Μαρτίου 2002)

Πληροφορούμε την αξιότιμη βουλευτή ότι δεν είναι αρμοδιότητα του Συμβουλίου να τοποθετηθεί σχετικά με ατομικά μέτρα που λαμβάνονται από τις αρχές επιβολής του νόμου στα κράτη μέλη. Ωσαύτως, το Συμβούλιο δεν είναι σε θέση να προσδιορίσει σε ποιους νομικούς κανόνες ερείδονται ορισμένα μέτρα που τα κράτη μέλη λαμβάνουν για την επιβολή του νόμου.

Οι διατάξεις των σχετικών με τα ανθρώπινα δικαιώματα πράξεων, στις οποίες αναφέρεται η ερώτηση, αναγνωρίζουν τη δυνατότητα εφαρμογής περιορισμών της άσκησης της ελευθερίας της έκφρασης και του συναθροίζεσθαι και συνεταιρίζεσθαι, οι οποίοι προβλέπονται από το νόμο και είναι απαραίτητοι σε μια δημοκρατική κοινωνία χάριν, μεταξύ άλλων, της πρόληψης της διαταραχής της τάξης και του εγκλήματος. Το Συμβούλιο δεν είναι αρμόδιο να εκτιμήσει κατά πόσο είναι δικαιολογημένη ή όχι η εφαρμογή τέτοιων μέτρων από κράτος μέλος σε επί μέρους περιπτώσεις.